Csanytelek Község Önkormányzata Csanytelek Község Önkormányzata





 Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** **csanytelek@csanytelek.hu****, honlap:** [**www.csanytelek.hu**](http://www.csanytelek.hu/)

287-14/2014.

**ELŐTERJESZTÉS**

Csanytelek Község Önkormányzata Képviselő-testülete 2014. decemberi ülésére

**Tárgy:** *Csanytelek Község Önkormányzata informatikai rendszereinek ellenőrzéséről szóló belső ellenőri jelentés elfogadása*

**Tisztelt Képviselő-testület!**

Tájékoztatjuk a Tisztelt Képviselő-testületet arról, hogy a Képviselő-testület által belső ellenőrzési feladattal megbízott Alür Bt okleveles pénzügyi revizora Juhász Lejla elvégezte *a Csanytelek Község Önkormányzata informatikai rendszereinek ellenőrzését,* melynek eredményéről szóló belső ellenőri jelentését ezen előterjesztéshez mellékelünk.

Az ellenőrzés végrehajtása az előre kiadott – és képviselő-testület által elfogadott – ellenőrzési ütemterv szerint valósult meg.

A belső ellenőr a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendeletben rögzített követelményeknek megfelelően készítette el jelentését. A belső ellenőri jelentés beterjesztőként az Mötv. 119. §-a és az Áht 70. §-a szerint jártunk el.

Javasoljuk a Tisztelt képviselő-testületnek az előterjesztéshez csatolt belső ellenőri tárgyi jelentés és a mellékelt határozati javaslat megvitatását és változtatás nélküli elfogadását.

Csanytelek, 2014. december 17.

Tisztelettel:

 Forgó Henrik Kató Pálné

 polgármester jegyző

**…./2014. (XII. 19.) Ökt határozat**

**Tárgy:** *Csanyteleki Község Önkormányzata informatikai rendszereinek ellenőrzéséről szóló belső ellenőri jelentés elfogadása*

**Határozati javaslat**

Csanytelek Község Önkormányzata Képviselő-testülete napirendje keretében megtárgyalta *a Csanytelek Község Önkormányzata informatikai rendszereinek ellenőrzéséről* szóló belső ellenőrzési jelentést, melyet változtatás nélkül elfogad a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendeletben foglaltak szerint eljárva.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Alür Bt revizora Juhász Lejla belső ellenőr
* Forgó Henrik polgármester
* Kató Pálné jegyző és általa
* Tóth Józsefné Adó- és Pénzügyi Iroda Vezetője
* Irattár

Juhász lejla okleveles pénzügyi revizor

 H-6763 Csanytelek, kossuth u.79/b.

belső ellenőrzési J E L E N T É S

Csanytelek község Önkormányzat

Informatikai rendszereinek

ellenőrzéséről

**Ellenőrzött szerv : Csanytelek** Községi Önkormányzat

Csanyteleki Polgármesteri Hivatal

**Ellenőrzést végzi** : Juhász Lejla okleveles pénzügyi revizor

**Ellenőrzött időszak :** 2014. év

**Ellenőrzés típusa : Rendszer ellenőrzés**

**Ellenőrzés időpontja :** 2014. november hó

**Ellenőrzés célja**: annak megállapítása, hogy az Önkormányzat és a Hivatal körültekintően gondoskodtak-e az informatikai rendszerek működésével kapcsolatos védelemről, biztonságról.

**Informatikai rendszerek ellenőrzése**

Elektronikus kapcsolat esetén - bonyolultságtól függően - növekedhet a kocká­zat, ezért szükséges hogy a szervezet rendelkezzen Számítástechnikai Védelmi Szabályzattal, kidolgozza a megfelelő védelmi kontrollokat, valamint gondoskodni szükséges az informatikai környezetének megfelelő üzemben tar­tásáról annak érdekében, hogy az intézmény működését, illetve ezen belül a pénzügyi­-számviteli rendszerek működését biztosítsák.

Mivel a szervezetek feladatai és igényei folyamatosan változnak, ez a tevékenység nem korlátozódhat kizárólag a fenntartásra, biztosítani kell változtatások és fejlesztések megfelelő végrehajtását is. Ez utóbbi nem csak a zökkenőmentes átállás biztosítását igényli, hanem az információ-biztonság és el­lenőrizhetőség megőrzését a változtatások alatt és után is.

Központi intézkedésként a megfelelő információbiztonság kialakítását az állami és önkormányzati szervek elektronikus információbiztonságáról szóló ***2013. évi L. törvény*** (Ibtv.) szabályozza. Az Ibtv. technológiai végrehajtási rendeletében határozták meg a szervezetek biztonsági szintbe, elektronikus információs rendszerei biztonsági osztályba sorolását.

Az önkormányzatokat érintő változások a felelős személyek kijelölése területén:

Felelős vezető (a szervezetre egységesen): az egyes jogszabályokban a szervezet vezetőjeként hivatkozott személy lehet az egyszemélyi vezető vagy az információs rendszerek védelmére kijelölt vezető.

A rendszer biztonságáért felelős személy(az egyes rendszerekre külön) kijelölése: a rendszer védelméhez kapcsolódó feladatok ellátásáért felelős személy. A szervezetnél csak olyan személy végezheti az elektronikus információs rendszer biztonságáért felelős személy feladatait, aki büntetlen előéletű, rendelkezik a feladatellátáshoz szükséges felsőfokú végzettséggel és szakképzettséggel.

A Hivatalban nincs a rendszer biztonságáért felelős személytől elvárt végzettsége egy dolgozónak sem, ezért külső céget bíztak meg az elektronikus információs rendszerek biztonságával összefüggő tevékenységek ellátására és a jogszabályokkal való összhangjának megteremtésére és fenntartására. A szerződés 6.4 pontjában cég vállalta az elektronikus információs rendszerekre vonatkozó informatikai biztonsági szabályzat elkészítését, továbbá a 6.5 pontban a szervezet elektronikus információs rendszereinek biztonsági osztályba történő besorolását.

A Nemezeti Elektronikus Informcióbiztonsgái Hatóság részére a Polgármesteri Hivatal hivatali kapun keresztül megküldte 2014. márciusában a NEIH 001-es adatbejelentő űrlapját, melyet a NEIH/6647/201-NFM iktatószámon fogadtak. A 003-as űrlapon nem küldték meg a szabályzatukat ezért a NEIH kérte annak megküldését 8 napon belül, melyet a megbízott cég teljesített 2014.04.01-én és a visszaigazolást megküldte a jegyző részére.

A Hivatalban az informatikai hardver eszközök és szoftverek teljeskörű és naprakész nyilvántartását az ingatlanvagyon kataszter program eszköz moduljának segítségével végzik.

A hivatalban a belső számítástechnikai rendszer működtetésével (munkaköri leírásában) megbízott dolgozó teljeskörű nyilvántartás vezet arról, hogy mely dolgozó milyen hozzáférési jogosultságokkal rendelkezik a szervezeti hálózati rendszeréhez, operációs rendszerhez, felhasználói alkalmazásaihoz, adatbázisaihoz.

A leselejtezésre vagy áthelyezésre került adattárolók törlésére vonatkozóan szabályozást az Információbiztonsági Szabályzat tartalmazza.

A kódokkal védett programok a sikertelen próbálkozások számát korlátozzák.

Elektronikus aláírást egyes adatok, dokumentumok hitelességének biztosítására nem alkalmaznak.

Az Önkormányzat és a Hivatal rendelkezik Internet kapcsolattal, mely a munkaállomásokról elérhető.

A vírusvédelemi rendszer kiterjed minden, az Önkormányzat és a Hivatal felügyelete alá tartozó számítástechnikai eszközre, folyamatos és automatikus az informatikai rendszer bemeneti csatornáin a vírusellenőrzés.

A költségvetési szerv egyes adatainak feldolgozása, tárolása az EPER pénzügyi rendszer használatával történik külső szervezet által, megállapodás alapján.

Az épületen, melyben a számítógépeket tárolják központi riasztórendszer van.

Az informatikai rendszerek folyamatos működtetéséhez kapcsolódó fejlesztésekről nem határoztak meg straté­giát, nem készítettek terveket a javításokat karbantartásokat szükségszerűen végzik.

**Összegezve:** az ellenőrzés időpontjában a Hivatal rendelkezett Informatikai Biztonsági Szabályzattal. A Hivatalban nincs a rendszer biztonságáért felelős személytől elvárt végzettsége egy dolgozónak sem, ezért külső céget bíztak meg az elektronikus információs rendszerek biztonságával összefüggő tevékenységek ellátására és a jogszabályokkal való összhangjának megteremtésére és fenntartására.

A Nemzeti Elektronikus Információbiztonsági Hatóság részére a Polgármesteri Hivatal hivatali kapun keresztül megküldte a NEIH 001-es, 003-as adatbejelentő űrlapjait. A Hivatalban az informatikai hardver eszközök és szoftverek teljeskörű és naprakész nyilvántartását az ingatlanvagyon kataszter program eszköz moduljának segítségével végzik.

A hivatalban a belső számítástechnikai rendszer működtetésével (munkaköri leírásában) megbízott dolgozó teljeskörű nyilvántartás vezet arról, hogy mely dolgozó milyen hozzáférési jogosultságokkal rendelkezik a szervezeti hálózati rendszeréhez, operációs rendszerhez, felhasználói alkalmazásaihoz, adatbázisaihoz. Az informatikai rendszerek folyamatos működtetéséhez kapcsolódó fejlesztésekről nem határoztak meg straté­giát, nem készítettek terveket a javításokat karbantartásokat szükségszerűen végzik.

Az ellenőrzött időszakban az ellenőrzött területekért felelős vezetők neve, beosztása: Forgó Henrik – polgármester, Kató Pálné – jegyző.

Szeged, 2014. december 8.

Juhász Lejla

Belső ellenőr

**Záradék**

A 370/2011. (XII. 31.) Korm. rendelet - a költségvetési szervek belső kontrollrendszeréről és belső ellenőrzéséről-

42. § (1) bekezdésében foglaltaknak megfelelően megküldött belső ellenőrzési jelentéstervezet tartalmát megismertem, egyúttal tudomásul veszem a bekezdéseiben foglaltakat:

(2) Az érintettek észrevételeiket a jelentéstervezet kézhezvételétől számított 8 napon belül kötelesek megküldeni a belső ellenőrzési vezető részére.

(3) Indokolt esetben a belső ellenőrzési vezető a (2) bekezdésben meghatározottnál hosszabb, legfeljebb 30 napos határidőt is megállapíthat.

(4) Soron kívüli ellenőrzés esetén a belső ellenőrzési vezető a (2) bekezdésben meghatározottnál rövidebb határidőt is megállapíthat.

(5) A jelentéstervezet megküldésére vonatkozó kísérő levélben fel kell hívni az ellenőrzött figyelmét arra, hogy a határidő elmulasztását egyetértésnek kell tekinteni és a nemleges választ is jelezni kell a határidőn belül, valamint az észrevételek megküldésével egy időben lehetősége van a 43. § (1) bekezdése szerinti egyeztető megbeszélés kezdeményezésére.

(6) Amennyiben az érintettek nem tesznek érdemi észrevételt a jelentéstervezetre, akkor a nemleges válaszukkal együtt – amennyiben a jelentéstervezet megállapításokat vagy javaslatokat tartalmaz az érintett szervezeti egység vonatkozásában – már az intézkedési tervet is elkészíthetik és megküldhetik az ellenőrzést végző szerv vagy szervezeti egység részére a megadott véleményezési határidőn belül.

(7) Az észrevétel elfogadásáról vagy elutasításáról a vizsgálatvezető dönt, amelyről az észrevételezési határidő lejártától számított 8 napon belül az érintetteknek írásbeli tájékoztatást ad és indokolja az el nem fogadott észrevételeket vagy kezdeményezi a 43. § (1) bekezdése szerinti megbeszélés összehívását.

(8) Az elfogadott észrevételeket a vizsgálatvezető átvezeti az ellenőrzési jelentéstervezeten. Az érintettek észrevételeit, illetve a vizsgálatvezető válaszát csatolni kell az ellenőrzés dokumentációjához.

**43. §** (1) Amennyiben az érintettek részéről a megállapításokat vitatják, akkor egyeztető megbeszélést kell tartani, bármelyik fél kezdeményezésére.

(2) Az egyeztető megbeszélésen részt vesz a vizsgálatvezető, az ellenőrzést végző belső ellenőrök, az ellenőrzést végző szerv belső ellenőrzési vezetője, az ellenőrzött szerv, illetve szervezeti egység vezetője, irányított szervnél végzett ellenőrzés esetén annak belső ellenőrzési vezetője, valamint a vizsgálatban érintett egységek vezetői és szükség szerint más olyan személy, akinek meghívása a vizsgálat tárgya vagy megállapításai miatt indokolt. Az egyeztető megbeszélésről jegyzőkönyvet kell készíteni, amely tartalmazza a megbeszélés eredményét. A jegyzőkönyvet csatolni kell az ellenőrzési jelentéshez.

(3) Indokolt esetben a belső ellenőrzési vezető az észrevételek átvezetése után a jelentéstervezetet az érintetteknek ismételten megküldheti visszamutatás céljából 5 napos határidővel.

(4) Az ellenőrzési jelentést, illetve annak kivonatát a vizsgálatvezető és a vizsgálatot végző valamennyi ellenőr aláírását követően a belső ellenőrzési vezető hagyja jóvá és megküldi a költségvetési szerv vezetője részére.

**44. §** (1) A költségvetési szerv vezetője a lezárt ellenőrzési jelentést vagy annak kivonatát megküldi:

*a)* irányított, illetve felügyelt költségvetési szerv ellenőrzése esetén az ellenőrzött szerv vezetőjének, illetve

*b)* saját szervezet ellenőrzése esetén az ellenőrzött szervezeti egység vezetőjének, továbbá

*c)* annak, akire vonatkozóan megállapítást vagy javaslatot tartalmaz,

és szükség esetén felkéri az intézkedési terv elkészítésére.

(2) Amennyiben az ellenőrzés során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja merül fel, az nem befolyásolja az ellenőrzés lezárását.

(3) A költségvetési szerv vezetője – a belső ellenőrzési vezető véleményének kikérésével – dönthet úgy, hogy a lezárt ellenőrzési jelentést vagy annak kivonatát nyilvánosságra vagy harmadik fél tudomására hozza az adatvédelemre vonatkozó jogszabályok figyelembevételével.

Csanytelek, 2014. …………

……………………………… …………………………….

Polgármester Jegyző